Напоследък се говореше много за Samsung Galaxy Fold, както и за революцията, до която ще доведат технологиите за сгъваем дисплей, на пазара на смартфони. Междувременно обаче LG не прибегнаха до подвижните и сгъваеми дисплеи, ами опитаха нещо по-малко иновативно, но със също толкова интересни и реални преимущества – LG G8X ThinQ с два отделни, симетрично разположени дисплея, който беше представен на технологичната конференция IFA 2019 в през септември.

Сега вече имаме официална информация за старта на продажбите на устройството и евентуалните цени – компанията обяви информацията за ценообразуването на новия си интересен смартфон в прессъобщение.

Новият LG G8X де дойде на 1 ноември в САЩ. А версията с два екрана ще стартира точно след него, така че клиентите няма да се налага да чакат, за да изпитат вълнуващите възможности, които предлага наличието на два дисплея.

Но за всички, бяха по-важни цените. LG G8X ще стартира на 699 $. Имайки предвид, че LG G8 стартира с над 800 долара начална цена, когато започнаха първите му продажби в САЩ, то определено новата ценова политика, която LG предприемат за G8X се усеща далеч по-разумна. LG прави още по-добри изменения, тъй като стартовата цена ще включва модула с втория екран в комплекта.

Продажбите ще стартират едновременно при големите търговци на дребно в САЩ и в магазинната мрежа на мобилните оператори, а предварителните поръчки започват от 25 октомври.

Какви очаквания да имаме?

Сега вече можем да говорим за LG G8X ThinQ. Устройството създава определено ниво на премиум усещане и качество, но все пак изглежда и се усеща една идея по-евтино в сравнение с флагманите на повечето смартфони от големите производители, които видяхме през 2019 г., особено когато става дума за качеството на дисплея.

Двойният екран предлага някои нови приложения и удобни функции. Може да го използвате като по-голяма виртуална клавиатура, управление на видео игри, гледане на видео и снимки на голяма площ, и разбира се, да стартирате две приложения едновременно едно до друго, без да се налага да ги побирате в един екран.

Освен това устройството идва с мощния флагмански процесор Snapdragon 855 и 6GB RAM памет. Още в старта си, ще видим LG G8X ThinQ с Android 9 Pie, вместо с най-новия Android 10, но от LG обещават, че трябва да видим актуализация скоро след старта на продажбите. За съжаление, няма 5G, който можеше да помогне на бъдещия LG G8X, но това със сигурност пък изиграва положителна роля в това цената да се поддържа под тази на LG V50 – 999 долара.

Предвид цената му е потенциалната полезност и атрактивност за потребителите, LG G8X се оформя като един много интересен телефон за 2019 година.